## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

 165. schôdza

 Číslo: CRD-894/2023

779

**U z n e s e n i e**

**Ústavnoprávneho výboru Národnej rady Slovenskej republiky**

**zo 7. júna 2023**

k návrhu poslancov Národnej rady Slovenskej republiky Petry KRIŠTÚFKOVEJ, Adriany PČOLINSKEJ, Zuzany ŠEBOVEJ, Miloša SVRČEKA a  Ľuboša KRAJČÍRA na vydanie zákona, ktorým sa mení a dopĺňa **zákon č. 106/2018 Z. z. o prevádzke vozidiel v cestnej premávke** a o zmene a doplnení niektorých zákonov v znení neskorších predpisov (tlač 1601)

 **Ústavnoprávny výbor Národnej rady Slovenskej republiky**

 **A. s ú h l a s í**

 s návrhom poslancov Národnej rady Slovenskej republiky Petry KRIŠTÚFKOVEJ, Adriany PČOLINSKEJ, Zuzany ŠEBOVEJ, Miloša SVRČEKA a  Ľuboša KRAJČÍRA na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (tlač 1601);

 **B. o d p o r ú č a**

Národnej rade Slovenskej republiky

 návrh poslancov Národnej rady Slovenskej republiky Petry KRIŠTÚFKOVEJ, Adriany PČOLINSKEJ, Zuzany ŠEBOVEJ, Miloša SVRČEKA a  Ľuboša KRAJČÍRA na  vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v  cestnej premávke a o zmene a doplnení niektorých zákonov v znení neskorších predpisov (tlač 1601) **schváliť** so zmenami a doplnkami uvedenými v prílohe tohto uznesenia;

**C. p o v e r u j e**

 predsedu výboru

 predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre hospodárske záležitosti.

 Milan Vetrák

 predseda výboru

overovatelia výboru:

Lukáš Kyselica

Matúš Šutaj Eštok

## P r í l o h a

**k uzneseniu Ústavnoprávneho**

**výboru Národnej rady SR č. 779**

**zo 7. júna 2023**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k návrhu poslancov Národnej rady Slovenskej republiky Petry KRIŠTÚFKOVEJ, Adriany PČOLlNSKEJ, Zuzany ŠEBOVEJ, Miloša SVRČEKA a  Ľuboša KRAJČÍRA na vydanie zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v  znení neskorších predpisov (tlač 1601)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. Čl. I sa vypúšťa prvý bod.

Nasledujúce body sa primerane prečíslujú.

Úprava vyňatia mladších historických vozidiel z obmedzenej aplikácie zákona č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov v znení neskorších predpisov (ďalej len zákon č. 106/2018 Z. z.) v § 1 ods. 9 je nadbytočná vzhľadom na to, že mladšie historické vozidlo je samostatný pojem ustanovený v § 2 ods. 2 písm. j), nie kategória historického vozidla. Z toho dôvodu sa na mladšie historické vozidlo vzťahuje zákon č. 106/2018 Z. z. v plnej miere, nie je potrebné to duplicitne deklarovať v predmetnom ustanovení.

1. V čl. I bode 2 úvodnej vete sa za slovo „vkladá“ vkladá slovo „nové“.

Ide o legislatívno-technickú úpravu textu.

1. V čl. I bode 2 § 2 ods. 2 písm. j) piatom bode sa na konci čiarka nahrádza slovom „a“.

Ide o legislatívno-technickú úpravu textu v súvislosti s vypustením siedmeho bodu.

1. V čl. I bode 2 § 2 ods. 2 písm. j) šiestom bode sa za slovom „vozidiel“ vypúšťa bodka a slovo „a“ sa nahrádza čiarkou.

Ide o gramatickú úpravu textu.

1. V čl. I bode 2 § 2 ods. 2 písm. j) sa vypúšťa siedmy bod.

Podľa návrhu predkladateľa má mladšie historické vozidlo po dovŕšení veku 30 rokov nárok na preukaz historického vozidla podľa písmena i). Nesúhlasíme, aby mladšiemu historickému vozidlu po dovŕšení veku 30 rokov automaticky vznikal nárok na vydanie preukazu historického vozidla. Každé vozidlo, vrátane tých, ktoré budú mať štatút mladšieho historického vozidla musia prejsť riadnym postupom žiadateľa o historicko-technickú kontrolu vozidla a v prípade, ak vozidlo vyhovie stanoveným kritériám hodnotenia historických vozidiel, komisia vydá preukaz historického vozidla. Z  legislatívno-technického hľadiska je zároveň nesprávne uvedený odkaz na písmeno i), ktoré neupravuje preukaz historického vozidla.

1. V čl. I bode 2 sa slová „až ab)“ nahrádzajú slovami „až af)“.

Ide o legislatívno-technickú úpravu textu.

1. V čl. I bode 3 sa na konci bodu 48b. dopĺňajú horné úvodzovky a bodka.

Ide o legislatívno-technickú úpravu textu.

1. Čl. I sa dopĺňa piatym bodom, ktorý znie:

„5. V § 157 ods. 2 písm. o) sa za slová „historického vozidla“ vkladá čiarka a slová „podmienok vydávania preukazu mladšieho historického vozidla“.“.

V súvislosti s novozavedenou kompetenciou Ministerstva dopravy Slovenskej republiky v oblasti schvaľovania podmienok vydávania preukazu mladšieho historického vozidla príslušným národným orgánom Medzinárodnej organizácie historických vozidiel FIVA, ktoré určuje Medzinárodná organizácia historických vozidiel FIVA, je potrebné doplniť vyňatie tohto konania spod správneho poriadku obdobne, ako je upravené vyňatie konania o schvaľovaní podmienok vydávania preukazu historického vozidla a podmienok vydávania preukazu športového vozidla.

1. V čl. II sa slová „dňom vyhlásenia“ nahrádzajú slovami „1. januára 2024“.

Vzhľadom na potrebu vypracovania Podmienok vydávania preukazu historického vozidla národným orgánom Medzinárodnej organizácie historických vozidiel FIVA pre schválenie Ministerstvom dopravy Slovenskej republiky v súlade s navrhovaným § 136 ods.  2 písm. a) bodom 48b zákona č. 106/2018 Z. z. je potrebné zabezpečiť dostatočne dlhú legisvakačnú lehotu.